# data[].attributes.body
A venit iarna! Vântul aduce frigul, iar cerul e tot mai gri. Deodată, din nori încep să cadă fulgi pufoși de nea. Ei dansează în aer și se așază ușor pe case, pe copaci și pe pământ. Totul devine alb ca într-o poveste! Copiii râd fericiți și așteaptă să se joace în zăpadă.

# data[].attributes.attachment_link.authors[].name
TraLaLa - Cantece si desene animate pentru copii

# data[].attributes.attachment_link.title
Iarna a sosit în zori - Cântece de iarnă pentru copii | TraLaLa

# data[].attributes.body
Iarna nu vine doar cu zăpadă, ci și cu bucurie, colinde și obiceiuri vechi, păstrate din străbuni. În fiecare an, în noaptea de 5 pe 6 decembrie, ghetuțele copiilor cuminți de pretutindeni așteaptă cu nerăbdare să fie umplute cu dulciuri și cu jucării. Moș Nicolae, deși grăbit să ajungă la copiii din întreaga lume, niciodată nu întârzie să lase în ghetuțe cadoul potrivit pentru fiecare. El ascultă atent dorința din inimile copiilor și cu dărnicie învăluie fiecare cadou cu bucuria copilăriei.

# data[].attributes.body
Simbolul sărbătorilor de iarnă este mult-doritul brad de Crăciun. Împodobitul bradului este un obicei care are loc în Ajunul Crăciunului. Acesta poate fi împodobit cu globulețe care mai de care mai strălucitoare, bomboane de ciocolată, instalații luminoase, beteală iar în vârful bradului există obiceiul să se așeze o stea. În noaptea de Ajun, copiii îl așteaptă pe Moș Crăciun care le aduce multe cadouri.

# data[].attributes.body
Un obicei foarte cunoscut este colindatul. La colindat participă, de obicei, grupuri de copii care, prin cântecele lor vestesc Nașterea lui Iisus. Colindatul are loc în curtea celor care primesc colindători, în casă sau sub fereastră. Colindătorii sunt recompensați cu nuci, mere, colaci și dulciuri.